

REPUBLIKA HRVATSKA

MINISTARSTVO PRAVOSUĐA I UPRAVE

UPRAVA ZA ZATVORSKI SUSTAV

I PROBACIJU

Kaznionica u Lepoglavi

KLASA: 112-01/23-01/597

URBROJ: 514-10-05-02-01-22-6

Lepoglava, 16. lipnja 2023.

Sukladno članku 4. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj: 78/17 i 89/19), a vezano uz raspisani Javni natječaj, KLASA: 112-01/23-01/597, URBROJ: 514-10-05-02-01-23-03 od 01. lipnja 2023. godine za prijam službenika u državnu službu na neodređeno vrijeme u Ministarstvo pravosuđa i uprave, Upravu za zatvorski sustav i probaciju, Kaznionicu u Lepoglavi, objavljuje se

**OPIS POSLOVA RADNOG MJESTA, PODACI O PLAĆI, SADRŽAJU I NAČINU TESTIRANJA TE PRAVNI I DRUGI IZVORI ZA PRIPREMANJE KANDIDATA**

**ZA TESTIRANJE**

**NAPOMENA:** Na službenoj web stranici Ministarstva pravosuđa i uprave (<https://mpu.gov.hr>) objavit će se **mjesto i vrijeme održavanja testiranja najmanje pet dana prije dana određenog za testiranje.**

***Opis poslova radnog mjesta***

**ODJEL FINANCIJSKO – KNJIGOVODSTVENIH POSLOVA**

*Pododsjek prehrane*

**1. STRUKOVNI UČITELJ – PEKAR – 1 IZVRŠITELJ/ICA**

OPIS POSLOVA:

* *organizira i nadzire rad u pekarnici, obavlja poslove pripreme pekarskih proizvoda, rukuje spravama i uređajima za pripremu tijesta i pekarske peći; sudjeluje u sastavljanju jelovnika za prehranu zatvorenika; vodi računa o higijensko-sanitarnim uvjetima rada, odgovoran je za pravovremeno i kvalitetno pripremanje pekarskih proizvoda;*
* *sudjeluje u radu timova tretmanskih skupina i ocjenjivanju uspješnosti provedbe programa izvršavanja kazne; obavlja strukovnu izobrazbu i nadzire rad zatvorenika;*
* *obavlja i druge poslove po nalogu nadređenih.*

***Podaci o plaći***

Zakonski izvori podataka o plaći radnih mjesta nalaze se na web stranici „Narodnih novina“ [www.nn.hr](http://www.nn.hr) te su reguliraniUredbom o nazivima radnih mjesta i koeficijentima složenosti poslova u državnoj upravi („Narodne novine“ broj 37/2001, 38/2001 – ispravak, 71/01, 89/01, 112/01, 7/02 – ispravak, 17/03, 197/03, 21/04, 25/04 – ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14 i 140/14, 151/14, 76/15, 100/15, 71/18, 73/19, 63/21, 13/22 i 139/22), a u svezi sa člankom 144. Zakona o državnim službenicima („Narodne novine“, broj: 49/12. - pročišćeni tekst, 37/13., 38/13., 1/15. i 61/17) te Kolektivnim ugovorom za državne službenike i namještenike („Narodne novine“ broj 56/2022).

Osnovica za izračun plaće državnih službenika i namještenika utvrđena je Dodatkom I. Kolektivnom ugovoru za državne službenike i namještenike („Narodne novine“, broj 127/22 ) te iznosi 902,08 eura bruto.

Plaću navedenog radnog mjesta čini umnožak koeficijenta složenosti poslova radnog mjesta sukladno gore navedenoj Uredbi i osnovice za izračun plaće, uvećan za 0,5% za svaku navršenu godinu radnog staža sukladno navedenom Kolektivnom ugovoru.

Dodatak na osnovnu plaću utvrđen je člankom 8. Uredbe o poslovima i posebnim uvjetima rada u državnoj službi („Narodne novine“ broj: 74/02, 58/08, 119/11, 33/13, 65/15 i 2/17).

Koeficijent složenosti poslova za radno mjesto strukovni učitelj – pekar je 0,921.

***Sadržaj i način testiranja i pravni izvori za pripremanje kandidata za testiranje:***

**Testiranje kandidata/kinja s**astojati će se od provjere znanja, sposobnosti i vještina bitnih za obavljanje poslova radnog mjesta za koje se je kandidat/kinja prijavio/la (pisani dio testiranja) i razgovora Komisije za provedbu javnog natječaja (u daljnjem tekstu: Komisija) s kandidatima/kinjama (intervju).

Nakon provedbe pisanog dijela testiranja provest će se razgovor (intervju) Komisije se kandidatima/kinjama. Na razgovor s Komisijom biti će pozvani oni kandidati/kinje koji su zadovoljili na provjeri znanja, sposobnosti i vještina u pisanom dijelu testiranja, a sve sukladno čl. 11., 12. i 13. Uredbe o raspisivanju javnog natječaja i internog oglasa u državnoj službi (Narodne novine broj 78/17 i 89/19).

Raspored održavanja razgovora s Komisijom biti će utvrđen po završetku pisanog dijela testiranja.

Razgovor s Komisijom biti će proveden i vrednovan sukladno čl. 14. spomenute Uredbe.

Testiranju će moći pristupiti samo osobe koje se imaju smatrati kandidatima/kinjama sukladno čl. 10. Uredbe.

Nakon provedenog intervjua Komisija utvrđuje rang listu kandidata prema ukupnom broju bodova ostvarenih na testiranju i intervjuu.

**PRAVNI IZVORI ZA PRIPREMANJE KANDIDATA ZA TESTIRANJE:**

1. Zakon o izvršavanju kazne zatvora („Narodne novine“ broj 14/2021)

2. Pravilnik o radu i raspolaganju novcem zatvorenika ( „Narodne novine“ broj 67/2022)

**U P R A V I T E LJ**

**Dražen Posavec**